ପୁଣି ସୃଷ୍ଟି ହେବାକୁ ଯାଉଛି ଆଉ ଗୋଟିଏ ଲଘୁଚାପ ! 7ଟି ଜିଲ୍ଲାକୁ କଡା ସତର୍କ , ଆଜିଠୁ ରାଜ୍ୟରେ ପ୍ରବଳ ବର୍ଷା ସହିତ ପବନ, ଜାରିହେଲା ବାତ୍ୟା ସତର୍କତା...... - Live43 Media\nଗୋଟିଏ ଲଘୁଚାପ ନସରୁଣୁ ପୁଣି ସୃଷ୍ଟି ହେବାକୁ ଯାଉଛି ଆଉ ଗୋଟିଏ ଲଘୁଚାପ । ସୂଚନା ମିଳୁଛି କି ଏହି ଲଘୁଚାପଟି ଆସନ୍ତା 29 ତାରିଖ ବେଳକୁ ବଙ୍ଗୋପସାଗରରେ ସୃଷ୍ଟି ହେବାର ସମ୍ଭାବନା ରହିଛି । ତେବେ ପାଣିପାଗ ବିଭାଗର ଲାଟେଷ୍ଟ ବୁଲେଟିନ୍ ଅନୁଯାୟୀ କେନ୍ଦ୍ରିୟ ବଙ୍ଗୋପସାଗର ଦକ୍ଷିଣ ଭାଗରେ ଲଘୁଚାପ କ୍ଷେତ୍ର ସୃଷ୍ଟି ହେବାର ସମ୍ଭାବନା ରହିଛି । ଏନେଇ ପାଣିପାଗ ବିଭାଗ ପକ୍ଷରୁ ସୂଚନା ରହିଛି । ତେବେ ଆଗକୁ ଆସୁଥିବା ଲଘୁଚାପର ପ୍ରଭାବ ଓଡିଶା ଉପରେ କିଭଳି ରହିବ ଏବଂ କେଉଂ କେଉଁ ଜିଲ୍ଲା ପାଇଁ ସତର୍କ ସୂଚନା ରହିଛି ଚାଲନ୍ତୁ ଜାଣିବା ।\nପାଣିପାଗ ବିଭାଗର ସୂଚନା ଅନୁଯାୟୀ ଆଜି ଠାରୁ ବର୍ଷା ଆରମ୍ଭ ହୋଇଯିବ । କିନ୍ତୁ ପବନର ପ୍ରଭାବ ଓଡିଶା ଉପରେ ରହିବ ନାହିଁ ବୋଲି ପାଣିପାଗ ବିଶେଷଜ୍ଞମାନେ ପୂର୍ବାନୁମାନ କରିଛନ୍ତି । ତେବେ କେନ୍ଦ୍ର ପକ୍ଷରୁ କୁହାଯାଇଛି ଯେ ଆଜି ମାଲକାନଗିରି , କୋରାପୁଟ,ରାୟଗଡା, ଗଞ୍ଜାମ ଏବଂ ଗଜପତି ଜିଲ୍ଲାର ଗୋଟିଏ କିମ୍ବା ଦୁଇଟି ସ୍ଥାନରେ ହାଲକାରୁ ମଧ୍ୟମ ଧରଣର ବର୍ଷା ହେବ ।\nଅପରପକ୍ଷରେ ପାଣିପାଗ ବିଶେଷଜ୍ଞ ଡ. ସୁରେନ୍ଦ୍ରନାଥ ପଶୁପାଳକ କହିଛନ୍ତି ଯେ ନିଭାର ପରେପରେ ଆଉ ଦୁଇଟି ଲଘୁଚାପ ଦକ୍ଷିଣ ପର୍ବ ବଙ୍ଗୋପସାଗରରେ ସୃଷ୍ଟି ହେବ । ନିଭାର ସମେତ ଏହି ଦୁଇଟି ଲଘୁଚାପର ପ୍ରଭାବ ତାମିଲନାଡୁ ଉପରେ ବିସ୍ତୃତ ରହିବ । ଦକ୍ଷିଣ ଭାରତରେ ନିଭାର ବାତ୍ୟାର ପ୍ରଭାବ ନସରୁଣୁ 28 ତାରିଖରେ ଦକ୍ଷିଣ ପୂର୍ବ ବଙ୍ଗୋପସାଗରରେ ଏକ ଘୂର୍ଣ୍ଣିବଳୟ ସୃଷ୍ଚି ହେବାର ସମ୍ଭାବନା ରହିଛି । 30 ତାରିଖ ବେଳକୁ ଲଘୁଚାପ ଏବଂ ସମ୍ଭବତଃ ଅଧିକ ଘନିଭୂତ ହୋଇ ଡିସେମ୍ବର2ତାରିଖ ବେଳକୁ ତାମିଲନାଡୁ ଉପକୂଳ ଛୁଇଁପାରେ ବୋଲି କୁହାଯାଉଛି ।\nଟିକ୍ ସେହି ସମୟରେ ଦକ୍ଷିଣ ପୂର୍ବ ବଙ୍ଗୋପସାଗରରେ ଆଉ ଏକ ଲଘୁଚାପ ସୃଷ୍ଟି ହେବାର ସମ୍ଭାବନା ରହିଛି । ପ୍ରାୟତଃ ସମାନ ଗତିପଥ ଦେଇ ଡିସେମ୍ବର 6ରେ ତାମିଲନାଡୁ ଛୁଇଁପାରେ । ବିଭିନ୍ ମଡେଲରୁ ଜଣାପଡୁଛି ଯେ ଡିସେମ୍ବର 6ରେ ଏକା ସମୟରେ ଫିଲିଫାଇନ୍ ସାଗର, ଦକ୍ଷିଣ-ଚୀନ ସାଗର, ଥାଇଲାଣ୍ଡ ସାଗର ଏବଂ ବଙ୍ଗୋପାସାଗରରେ ଚାରୋଟି ଘୂର୍ଣ୍ଣିବଳୟ ବିଭିନ୍ନ ଘନୀଭୂତ ଅବସ୍ଥାରେ ଥିବ ।\nଏଣୁ ଡିସେମ୍ବର 10 ବେଳକୁ ଦକ୍ଷିଣ ବଙ୍ଗୋପସାଗରରେ ଆଉ ଏକ ଲଘୁଚାପ ହେବାର ଆଶଙ୍କାକୁ ଏଡା ଯାଇନପାରେ ବୋଲି ଶ୍ରୀ ପଶୁପାଳକ କହିଛନ୍ତି । ତେବେ ଗତ 24 ଘଣ୍ଟାରେ ଓଡିଶାର ପ୍ରାୟତଃ ସମସ୍ତ ଜିଲ୍ଲାରେ ପାଗ ଶୁଖିଲା ରହିଥିଲା । ଅଧିକାଂଶ ସ୍ଥାନରେ ତାପମାତ୍ରା 2-3ଡିଗ୍ରୀ ପର୍ଯ୍ୟନ୍ତ ହ୍ରାସ ପାଇଛି । 11ଟି ସହରର ତାପମାତ୍ରା 15ଡିଗ୍ରୀ ତଳକୁ ଖସିଛି । ସୋନପୁର ଠାରେ ସର୍ବନିମ୍ନ ତାପମାତ୍ରା 11.4 ଡିଗ୍ରୀ ରେକର୍ଡ ହୋଇଛି ।\nଜ୍ୟୋତିଷ୍କ ଶାସ୍ତ୍ର ଅନୁସାରେ ଜାଣନ୍ତୁ କେଉଁ ରାଶିର ବ୍ୟକ୍ତି ସବୁଠାରୁ ଅଧିକ ପ୍ରେମ କରିଥାନ୍ତି !
